***Príloha č. 9 k Príručke pre žiadateľa – Schválenie OP a financovanie OF OV / ZOV podľa delegovaného nariadenia Komisie (EÚ) 2017/891 a vykonávacieho nariadenia (EÚ) 2017/892***

**Postup pri preukázaní minimalizovania nákladov na obstaranie tovarov a služieb v súlade so zákonom č. 523/2004**

V záujme preukázania hospodárneho, efektívneho a účinného vynaloženia verejných finančných prostriedkov platobná agentúra vyžaduje od žiadateľov pri oprávnených výdavkoch preukázanie minimalizovania nákladov na obstaranie tovarov a služieb v súlade so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.

Primeranosť nákladov preukáže žiadateľ zdôvodnením výberu dodávateľa k jednotlivým oprávneným výdavkom a to doložením:

1. Dokladu preukazujúci zadanie zákazky, ktorý obsahuje špecifické požiadavky na obstaraný tovar alebo službu;
2. troch cenových ponúk a
3. zdôvodnenie výberu dodávateľa k jednotlivým oprávneným výdavkom podľa prílohy č. 9 príručky.

**Ďalšie spôsoby, ktorými je možné preukázať hospodárnosť a efektívnosť a účinnosť sú napr.:**

1. získavanie informácie od dodávateľov napr. o cenách dodaných tovarov a služieb, za ktoré boli poskytované iným subjektom na trhu v danom čase napr. z ich webových sídel, či reklamných materiálov;
2. vypracovanie znaleckého posudku.

**Ďalšie požiadavky:**

Pri obstaraní tovaru a služby **nad 50 000 EUR** je žiadateľ povinný **zverejniť zadanie zákazky** so špecifickými požiadavkami **na elektronickom trhovisku** na dobu minimálne **15 dní**.

Žiadateľ doloží aj doklad preukazujúci zverejnenie zadania zákazky na elektronickom trhovisku.

Ak žiadateľ nepreukáže hospodárnosť, efektívnosť a účinnosť vynaloženia verejných finančných prostriedkov, môže platobná agentúra posudzovať primeranosť výdavkov na základe priemernej ceny daného výdavku na trhu, t.j. a vyhradzuje si právo výšku výdavku znížiť, ak sa cena daného výdavku výrazne odlišuje od priemernej ceny daného výdavku na trhu.

**Prechodné ustanovenie:**

**Táto časť príručky sa vzťahuje na obstarané služby a tovary s dátumom dodania od 1.9.2018.**